OpenLLM-France/wikimedia huggingface dataset:
# On The Prowl

On The Prowl és el catorzè àlbum d'estudi del grup de música de heavy metal japonesa Loudness i el seu segon i últim amb el cantant americà Mike Vescera després de marxar del grup Rising Force de Yngwie Malmsteen, l'àlbum On The Prowl és una recopilació de cançons. Inclou quatre noves cançons fetes pel grup (incloent-hi en Vescera).
Aquest àlbum, juntament amb Soldier of Fortune, es considera un dels millors treballs del guitarrista Akira Takasaki.

## Cançons

* Down 'N Dirty ♠ (4:36)
* Playin' Games ♠ (3:47)
* Love Toys ♠ (4:02)
* Never Again (5:01)
* Deadly Player (4:47)
* Take It or Leave It (4:31)
* Girl (4:20)
* Long Distance (4:15)
* In the Mirror (3:34)
* Sleepless Nights (4:39)
* Find a Way ♠ (7:31)
* (♠) Les cançons que en Mike Vescera va escriure.
# Màrcia (mare de Trajà)

Marcia (n. sobre el 33 - m. abans del 100) va ser una dona noble romana i la mare de l'emperador Trajà.
Màrcia venia d'una família noble, la gens plebea Màrcia, que afirmava que descendia del Rei Romà Anc Marci. Màrcia era la filla Quint Marci Barea Sura i Antònia Furnil·la. Quint Marci Barea Sura va ser amic del futur emperador romà Vespasià. La germana menor de Màrcia, Màrcia Furnil·la, va ser la segona esposa del futur emperador romà Tit. Màrcia va ser la tia materna de la filla de Tit i Furni·la, Júlia Flàvia o Flàvia Júlia Titi.

## Referències

* ↑ Pauly-Wissowa, RE 14.2, 1535-1600.
* ↑ J. K. Evans «The Trial of P. Egnatius Celer». The Classical Quarterly, 29, 1, 1979, pàg. 198-202. JSTOR: 638620.
* ↑ Strobel, Karl. Kaiser Traian (en alemany). Regensburg: Friedrich Pustet, 2010, p. 41. ISBN 9783791721729.
# Mirindas asesinas

Mirindas asesinas es un curtmetratge del 1990, dirigit per Álex de la Iglesia rodat a la localitat biscaïna d'Erandio.

## Argument

Un home s'endinsa en una taverna d'allò més lúgubre i ombrívola, es col·loca enfront del cambrer i li demana "una mirinda ben freda". Una vegada que el taverner intenta cobrar-li les 120 pessetes corresponents al cost de la beguda, comencen els problemes, ja que el client s'intenta excusar en què l'esmentat no li havia advertit que la hi cobraria, iniciant-se una sèrie d'assassinats indiscriminats que aniran acumulant cadàvers en el local, mentre que els clients rutinaris passen per davant sense adonar-se de què es tracta de cossos sense vida.
L'aparença de l'home que demana el refresc en la barra del bar, és d'una bona persona i calmada, però amb el temps podem descobrir que hi ha aparences que enganyen. El curtmetratge intenta expressar en tan sols 12 minuts, el desinterès que mostren algunes persones al seu voltant i la falta d'atenció a l'hora d'escoltar als altres.

## Repartiment

* Álex Angulo, com l'assassí.
* Saturnino García, com un pobre diable.
* José Antonio Álvarez, com cambrer.
* Ramón Barea, com el de les corregudes de toros.
* Óscar Grijalba, com el del telèfon.

## Referències

* ↑ El corto de la semana en la web cultural "C'mon Murcia". Consultado el 25-7-2014.
* ↑ Ficha del cortometraje en Enfilme.com Consultado el 25-7-2014.
* ↑ "Mirindas Asesinas", el primer corto de Álex de la Iglesia y en homenaje a Álex Angulo. Consultado el 25-7-2014.
* ↑ Cortometraje con su ficha técnica. Consultado el 25-7-2014.
* ↑ El director Álex de la Iglesia habla de su primer corto "Mirandas asesinas" y de sus trabajos con el protagonista de este, Álex Angulo. Arxivat 2014-07-25 a Wayback Machine. Consultado el 25-07-2014.

## Enllaços externs

* Mirindas asesinas a YouTube
# Lobocheilos cornutus

Lobocheilos cornutus és una espècie de peix cipriniforme de la família dels ciprínids que es troba a la península de Malaca.

## Referències

* ↑ Bleeker P. 1853. Nieuwe tientallen diagnostische beschrijvingen van nieuwe of weinig bekende vischsoorten van Sumatra. Natuurkd. Tijdschr. Neder. Indië v. 5. 495-534.
* ↑ BioLib (anglès)
* ↑ FishBase (anglès)

## Bibliografia

* Doi, A., 1997. A review of taxonomic studies of cypriniform fishes in Southeast Asia. Jap. J. Ichthyol. 44(1):1-33.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. i T. H. Hui, 2008. A synopsis of the genus Lobocheilos in Java, Sumatra and Borneo, with descriptions of six new species (Teleostei: Cyprinidae). Ichthyol. Explor. Freshwat. 19(1):27-58.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Primera cascada del Nil

La primera cascada del Nil era la cascada situada més septentrional de les que forma el riu Nil al llarg del seu recorregut. Des del seu naixement, l'anomenada primera cascada és la darrera que es troba en direcció a la desembocadura a la mar Mediterrània, i se situava en l'actual territori d'Egipte, prop d'on avui hi ha la presa d'Assuan (Aswan).
A la rodalia de la primera cascada, es trobava Elefantina, i el temple de Files.

## Vegeu també

* Segona cascada del Nil.
# Pantà de la Gavarresa

El Pantà de la Gavarresa és un pantà situat a la riera Gavarresa, al municipi d'Olost, de 7,77 ha. És la zona humida més important del Lluçanès, sobretot per les seves comunitats faunístiques.
Es tracta d'un pantà artificial, originat per una presa de dimensions considerables i destinat a l'abastament d'aigua al municipi d'Olost i a usos agraris i ramaders. La vegetació de ribera és gairebé inexistent a una bona part del pantà, però a la cua apareix un bosc de ribera dominat per pollancres i un extens bogar. La vegetació de l'entorn és formada majoritàriament per boscos de pinassa i pi roig, amb roures. La fauna és l'element natural més destacable del pantà. Entre els amfibis hi ha citada la granota verda, gripau comú, reineta i granoteta de punts. Entre els ocells nidificants, s'hi havia constatat la reproducció d'ànec collverd, polla d'aigua i balquer (aquest últim podria haver desaparegut a conseqüència de la destrucció del bogar efectuada fa uns anys). Entre els ocells de pas s'hi ha citat bernat pescaire, agró roig, xivitona vulgar, becadell i rascló. Entre els impactes a destacar, hi ha els derivats de l'ús forestal i ramader, que afecta la vegetació dels marges. També cal recordar la destrucció del bogar de la cua de l'embassament, efectuada fa uns anys (1995) quan es va realitzar un dragat del pantà.
A la zona s'hi practica la pesca i la caça i és força freqüentada com a zona de picnic. Hi ha alguns residus -restes de canalitzacions, ferros, etc. vora la presa. La captació d'aigua se situa a la part de l'embassament més propera a la presa, on hi ha també una caseta alimentada amb una línia elèctrica procedent d'una torre-centre de transformació, probablement relacionada amb els mecanismes d'impulsió de les aigües extretes del pantà.

## Referències

* 1 2 3 «Pantà de la Gavarresa». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 25 febrer 2014].
# La Vinya (Serradell)

La Vinya és un paratge format per antigues vinyes convertides en camps de conreu del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Serradell.
És al sud de Serradell, a l'esquerra del riu de Serradell i a la dreta de la llau de la Cadolla. A la Vinya hi ha la Borda de Camparriu. És una part, al sud-est, de la partida de Camparriu.

## Enllaços externs

* Institut Cartogràfic de Catalunya; cal fer dos passos d'aproximació
# Musical

«Musical» té aquests significats:
* Relatiu a la Música
* Teatre musical, obra de teatre que combina música, cançó, ball i diàlegs
* Cinema musical, gènere cinematogràfic de les pel·lícules que contenen fragments musicals cantats o acompanyats d'una coreografia
Viccionari
# Mohedas de Granadilla

Mohedas de Granadilla és un municipi de la província de Càceres, a la comunitat autònoma d'Extremadura (Espanya).
# Lo Poet de Menon

Le Poët-en-Percip és un municipi francès situat al departament de la Droma i a la regió d'Alvèrnia-Roine-Alps. L'any 2007 tenia 19 habitants.

## Demografia
### Població

El 2007 la població de fet de Le Poët-en-Percip era de 19 persones. Hi havia 12 famílies de les quals 4 eren unipersonals (4 homes vivint sols), 4 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 27 habitatges, 10 eren l'habitatge principal de la família, 13 eren segones residències i 4 estaven desocupats. 25 eren cases i 2 eren apartaments. Dels 10 habitatges principals, 7 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 1 tenia dues cambres, 1 en tenia tres, 2 en tenien quatre i 6 en tenien cinc o més. 8 habitatges disposaven pel capbaix d'una plaça de pàrquing. A 7 habitatges hi havia un automòbil i a 3 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Le Poët-en-Percip el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 4 |
| 4 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 16 persones, 11 eren actives i 5 eren inactives. Les 11 persones actives estaven ocupades(6 homes i 5 dones).. Totes les 5 persones inactives estaven jubilades.

### Activitats econòmiques

L'únic establiment que hi havia el 2007 era d'una empresa d'hostatgeria i restauració.
L'any 2000 a Le Poët-en-Percip hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Le Poët-en-Percip a l'INSEE.
* Évolution et structure de la population Fitxa amb el detall de dades de Le Poët-en-Percip a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Pseudanthias pulcherrimus

Pseudanthias pulcherrimus és una espècie de peix de la família dels serrànids i de l'ordre dels perciformes.

## Morfologia

* Els mascles poden assolir 7 cm de longitud total.

## Hàbitat

És un peix marí de clima tropical i associat als esculls de corall que viu entre 33-35 m de fondària.

## Distribució geogràfica

Es troba a les Maldives., Chagos, les Seychelles i Maurici

## Referències

* ↑ Bleeker P. 1871-1876. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Tome VII. Percoides I, Priacanthiformes, Serraniformes, Grammisteiformes, Percaeformes, Datniaeformes. Atlas Ichthyol. v. 7 . 1-126.
* ↑ BioLib (anglès)
* ↑ «Pseudanthias pulcherrimus». Catalogue of Life. (anglès)
* 1 2 3 «Pseudanthias pulcherrimus» (en anglès). FishBase. Froese, Rainer; Pauly, Daniel (editors).
* ↑ Randall, J.E. i C. Anderson, 1993. Annotated checklist of the epipelagic and shore fishes of the Maldives Islands. Ichthyol. Bull. of the J.L.B. Smith Inst. of Ichthyol. 59:47.
* ↑ Randall, J.E. i J. van Egmond, 1994. Marine fishes from the Seychelles: 108 new records. Zool. Verh. Leiden 297:43-83.
* ↑ Fricke, R., 1999. Fishes of the Mascarene Islands (Réunion, Mauritius, Rodriguez): an annotated checklist, with descriptions of new species. Koeltz Scientific Books, Koenigstein, Theses Zoologicae, Vol. 31: 759 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Heemstra, P.C. i J.E. Randall, 1999. Serranidae. p. 2442-2547. A K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). Roma, FAO. 2069-2790 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# La modista

La modista (títol original en anglès, The Dressmaker) és una pel·lícula dramàtica australiana dirigida per Jocelyn Moorhouse, estrenada l'any 2015. Ha estat exhibida amb subtítols en català.

## Argument

En els anys 1950, Tilly Dunnage torna, després de 20 anys d'absència, a la seva Austràlia d'origen per ocupar-se de la seva mare Molly, sola i malalta. Amb la seva màquina a cosir i la seva aparença "alta-costura", aquesta estilista transforma les dones del seu poble i aspira a venjar-se de tots els que li van fer mal en el passat.

## Repartiment

* Kate Winslet: Myrtle 'Tilly' Dunnage
* Liam Hemsworth: Teddy McSwiney
* Sarah Snook: Gertrude 'Trudy' Pratt
* Hugo Weaving: Sergent Farrat
* Judy Davis: Molly Dunnage
* Caroline Goodall: Elsbeth
* Kerry Fox: Beulah Harridiene

## Premis i nominacions
### Premis

* AACTA Awards 2015 : AACTA Award a la millor actriu per Kate Winslet, AACTA Award a la millor actriu secundària per Judy Davis, i AACTA Award al millor actor secundari per a Hugo Weaving.

### Nominacions

* AACTA Awards 2015 : AACTA Award a la millor pel·lícula, AACTA Award al millor director per Jocelyn Moorhouse i AACTA Award a la millor actriu secundària per Sarah Snook

## Crítica

* "Poc hi ha aquí que 'funcioni' en el sentit tradicional de la paraula, però la pel·lícula presumeix de prou extravagància i energia frenètica com per mantenir-te entretingut"
* "[Un] melodrama absurdament passat de voltes (...) Puntuació: ★★ (sobre 5)"
* "The Dressmaker" resulta visible en qualsevol sentit gràcies a un repartiment que li dona al material de base un tractament molt millor del que mereix"
* "Cal saber posar-se en el to d'aquesta originalíssima pel·lícula, que alterna detalls enlluernadors amb altres de desconcertants (...) té aspecte de gran cinema, però si s'observa massa de prop els detalls poden arribar a grinyolar"
* "Una hurra per les pel·lícules rares, extravagants, imperfectes. (...) Inclassificable film que cavalca despreocupadament entre el western, el noir, el melodrama de dissabte a la tarda, la comèdia negra i el relat inspiracional(...) Puntuació: ★★★½ (sobre 5)"

## Referències

* ↑ Fitxa de La modista Arxivat 2021-02-01 a Wayback Machine. a Filmin.cat, es veu la notícia als crèdits de la pel·lícula, als últims minuts i als primers.
* ↑ «La modista». ara.cat.
* ↑ Chang, Justin «The Dressmaker». Variety.
* ↑ Jagernauth, Kevin Indiewire.
* ↑ Ocaña, Javier «Venjança a cos de tisora». El País.
* ↑ Casas, Quim «un relat descompensat». El Periódico.
* ↑ Trashorras, Antonio «Para quien acepte de buen grado la excentricidad». Fotogramas.
# Quercus rapurahuensis

Quercus rapurahuensis, és una espècie tropical de roure perennifoli que pertany a la família de les fagàcies. Està dins de la secció dels roures vermells. És originari de Costa Rica i del nord de Panamà, en el boscos tropicals premuntanyencs i muntanyencs.

## Taxonomia

Quercus rapurahuensis va ser descrita per Henri François Pittier (Karl Otto von Seemen) i publicat a Bulletin de l'Herbier Boissier, sér. 2, 4(7): 654. 1904.

### Etimologia

Quercus: nom genèric del llatí que designava igualment al roure i a l'alzina.
rapurahuensis: epítet,

### Sinonímia

* Quercus seemannii subsp. rapurahuensis (Pittier ex-Seemen) A.E. Murray (basiònim)
* Quercus seemannii var. rapurahuensis (Pittier ex-Seemen) A.E. Murray (basiònim)

## Referències

* 1 2 «Quercus rapurahuensis». Tropicos.org. Missouri Botanical Garden. [Consulta: 7 abril 2020].

## Fonts

* Nixon, K. et al. 1998. Quercus rapurahuensis. 2006 IUCN Red List of Threatened Species. Descarregat el 27 de març de 2013.
# Pantà de Čepkeliai

El Pantà de Čepkeliai (en lituà: raistas Čepkelių) és el pantà més gran de Lituània, situat en el territori del Parc Nacional de Dzūkija (regió etnográfica de Dzūkija), al sud del poble de Marcinkonys del districte municipal de Varėna al nord del riu Kotra i al costat de la frontera amb Belarús. La zona del pantà està protegida com a reserva natural.

## Referències

* ↑ «Čepkeliai-Dzūkija National/PAN Park is one of 13 PAN parks in Europe» (en anglès). Cepkeliai-dzukija.lt. [Consulta: 8 desembre 2013].
# Klaus Hübner

Klaus Hübner, nascut el 1953, va estudiar Filologia alemanya, Ciències de comunicació i Història a Erlangen i Múnic i es va doctorar en Filologia amb una tesi sobre el Werther de Goethe. Ha estat lector del Servei Alemany d'Intercanvi Acadèmic DAAD a Bilbao, professor a la Universitat de Múnic i en escoles d'idiomes, ha dirigit cursos per a escriptors en col·laboració amb el Goethe-Institut i ha treballat com a lector en una editorial científica i a la revista mensual Fachdienst Germanistik. A més, ha col·laborat amb enciclopèdies de literatura i publicacions literàries.
Des del 2002 treballa com a periodista i crític literari. Ha publicat assajos sobre la literatura de l'època de Goethe, la literatura de l'exili 1933-1945 (Exilliteratur) i la literatura alemanya contemporània, i s'ha centrat en la literatura de la migració. Des del 2004, Klaus Hübner és secretari del premi Adelbert-von-Chamisso de la Fundació Robert Bosch.

## Referències

* ↑ «Klaus Hübner». Kosmopolis. CCCB via (CCBYSA via) OTRS. [Consulta: 17 febrer 2015].
# Musicograma

Un musicograma és una anàlisi per escrit de l'estructura d'una cançó o d'una simfonia. Es pot fer simple (posant si la cançó té intro o no, apuntant quan comencen les estrofes i la tornada i posant si té coda) o es pot fer més extensa (apuntant, per exemple, si en un moment donat només se sent el cantant i no hi ha música). Sobretot, ha d'incloure informació sobre instrumentació, dinàmiques i processos harmònics. Dit d'una altra manera, és una partitura no convencional en pro d'una audició activa, participativa i inclòs interactiva, molt útil a la didàctica musical primària.
Aquest concepte ha sigut creat pel pedagog belga Jos Wuytack a principis de 1970 per ensenyar a escoltar música clàssica a nens i joves sense coneixements musicals. És un dels mitjans per treballar les audicions de forma activa que més s'ha expandit en els últims temps. Va patir un creixement exponencial a Espanya a partir de la dècada dels 90, quan la LOGSE va generar un espai per al musical. Wuytack va desenvolupar un mètode d'audició activa sobre la idea que l'alumne pot no ser capaç de llegir una partitura, però pot comprendre perfectament la seva estructura, els instruments que van sonant, etc. Es tracta d'apropar la música a tot tipus d'alumnat i que tots participin, gaudeixin i arribin a comprendre-la.

## Ús en l'educació musical

Les audicions són part important, per no dir imprescindible, de les classes de música i contribueixen tant al gaudi de la música com al seu aprenentatge. Facilitar la comprensió musical emprant elements visuals, dibuixos i/o esquemes, és un tema que sempre ha interessat als pedagogs i professors de música.
Per fer un musicograma en una aula de música, el docent hauria realitzar-ho comptant amb la col·laboració de l'alumne/a. L'important del musicograma com a recurs educatiu és que és assequible a qualsevol nivell i que amb una mateixa audició podem crear diferents musicogrames per enfocar-los al tema musical i nivell que més ens interessi. A més, és un gran recurs que dona l'oportunitat a l'alumne de crear els seus propis dibuixos sobre la base dels elements musicals d'una audició i participar de manera activa en la realització d'aquest instrument d'aprenentatge.

## Bibliografia

* Azorín Delegido, J. M. (2012). Audiciones y musicogramas. Concepto, selección y análisis. Bubok Publishing S.L.
* Blanco Rivas, E. (2011). La canción infantil en la educación infantil y primaria. Las TIC como recurso didáctica en la clase de música. Salamanca: Colección Vítor Ediciones Universidad Salamanca.
* Jos Wuytack, Graça Boal Palheiros. (Julio de 2009). Audición Musical Activa con el Musicograma. Eufonía. Didáctica de la música, 43-55.
* Mosquera Fernández, A. (2011). Experiencias didáctico musicales en la ESO: El realismo y la fantasía, la palabra y la imagen. Su contribución a la adquisición de competencias. Salamanca: Colección Vítor. Ediciones Universidad Salamanca.

## Enllaços externs

* Musicogramas de música pop en musicoguia.com.
# Mortegliano

Mortegliano (friülà Mortean) és un municipi italià, dins de la província d'Udine. L'any 2007 tenia 5.195 habitants. Limita amb els municipis de Bicinicco, Castions di Strada, Lestizza, Pavia di Udine, Pozzuolo del Friuli i Talmassons.

## Administració

Llista d'alcaldes :
| Període | Identitat | Partit |
| 2004- | Eddi Gomboso | Llista cívica |

## Referències

* ↑ «Mortegliano». ésAdir. [Consulta: 11 maig 2024].
# Lo Poi

Sent Vincenç de Pau (en francès Saint-Vincent-de-Paul), també conegut com a Lo Poi, és un municipi francès, situat al departament de les Landes i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.515 | 1.537 | 1.584 | 1.696 | 1.775 | 2.141 | 2.896 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Michel Bastiat | PS |

## Personatges relacionats

* Jean-François-Marie Jacob
* Vicenç de Paül

## Referències

* ↑ «Toponímia occitana». Arxivat de l'original el 2012-03-16. [Consulta: 24 desembre 2010].